open-index/open-wikipedia-markdown huggingface dataset:
Tiara

**Tiara** (, senovinis persų galvos apdangalas) – triguba karūna, išskirtinas aukštas kiaušinio formos Romos popiežių galvos apdangalas, viršuje turintis nedidelį kryžių, užpakalinėje pusėje nuo tiaros leidžiasi dvi juostos.

## Tiaros istorija
Senovės graikų literatūroje tiara vadinamas persų galvos apdangalas iš vilnos, turėjęs nupjauto kūgio formą. Tiara taip pat vadinta persų valdovo karūna.

Iš pradžių buvusi paprasta aukšta kepure, tiara viduramžiais įgavo trijų vainikų formą. Tokio pavidalo tiara vaizduota pradedant popiežiumi Urbonu V. Galutinai susiformavo XVI a. pradžioje. Vainikai imti laikyti Trejybės arba trilypio Bažnyčios vaidmens simboliu: Roma, krikščioniškasis pasaulis ir dvasinė valdžia. Viduramžiais trys tiaros vainikai interpretuoti dar įvairiau. Su tiara ankstyvojoje Nyderlandų tapyboje vaizduotas Dievas Tėvas, tiara taip pat laikyta Šv. Petro ir Šv. Sofijos atributu. Popiežiai, kurie būdavo pašalinami iš šių pareigų dar tebebūdami gyvi, bei šventieji, kurių šventumas būdavo atmetamas, vaizduoti su ant žemės gulinčia tiara.

Paskutinis popiežius, kuris karūnavosi tiara buvo Paulius VI 1963 m. Tiarą jam specialiai pagamino Milano vyskupija. Vėliau Paulius VI ją atidavė į muziejų. Po to nei Jonas Paulius I, nei Jonas Paulius II, nei Benediktas XVI tiara nesikarūnavo. Benediktas XVI net pašalino tiarą iš Popiežiaus herbo. Šią tiarą įsigijo JAV katalikų bendruomenė, ir ji eksponuojama Marijos Nekaltojo Prasidėjimo nacionalinėje šventovėje bazilikoje Vašingtone.
Aš esu legenda

**Aš esu legenda** () – JAV rašytojo Richard Matheson mokslinės fantastikos romanas, išleistas 1954 m. Knygoje pasakojama apie paskutinį žmogų Los Andžele, kurį užvaldo vampyrai. 

Knyga turėjo ypač didelę įtaką moderniesiems siaubo ir mokslinės fantastikos filmams apie zombius, kadangi išpopuliarino koncepciją apie pasaulinę apokalipsę, kurią sukuria vampyrizmo liga. Pagal knygą pastatyti keli kino filmai: 1964 m. „Paskutinis žmogus Žemėje“ (*The Last Man on Earth*), 1971 m. „Omega žmogus“ (*The Omega Man*), 2007 m. „Aš esu legenda“.
Aš esu legenda (filmas)

**Aš esu legenda** () – 2007 m. JAV mokslinės fantastikos apokaliptinis filmas. Filmą režisavo Francis Lawrence, pagrindinį vaidmenį atliko Will Smith. Paremtas Richard Matheson knyga „Aš esu legenda“.

Filmas pasaulyje uždirbo daugiau nei 570 milijonų JAV dolerių. Pagrindinis veikėjas Will Smith vaidina virusologą Robert Neville, kuris mano galįs rasti vaistus nuo viruso, nusiaubusio pasaulį.

## Siužetas

2009 m. buvo išrastas vaistas nuo vėžio, ir visi planetos žmonės suskubo pasiskiepyti. Tačiau jau kitais metais 6 milijardai žmonių susirgo baisia liga ir pavirto „Tamsos žmonėmis“. Vienintelis Robertas Nevilis liko gyvas, nes jo kraujas atsparus virusui.

2012-ieji, Robertas Nevilis bando išrasti priešnuodį, tačiau Tamsos žmonės nenori gydytis, o nori jį suvalgyti. Per vieną iš susirėmimų žūva Nevilio šuo ir Robertas paskelbia karą zombiams, tačiau per plauką likęs gyvas jis sutinka du išsigelbėjusiuosius, kurie traukia į šiaurę. Robertas atsisako vykti su jais. Nevilis išranda priešnuodį, ir išsiunčia išlikusius į šiaurę padėti kitiems, o pats susprogdina pusę Niujorko ir žūva mūšyje su užkrėstaisiais.

## Aktoriai
* Will Smith – Dr. Robert Neville
* Alice Braga – Anna
* Emma Thompson – Dr. Alice Krippin
* Charlie Tahan – Ethan
* Salli Richardson – Zoe Neville
* Willow Smith – Marley Neville

## Šaltiniai
Ernis (komiksai)

**Ernis** () – Marvel komiksų ir jais pagrįstų kūrinių fiktyvus veikėjas. Pirmiausia veikėjas pasirodė 1974 m. spalį Nepakartojame Halke (*Incredible Hulk*) 180 dalyje. Jį sukūrė Len Wein ir Marvel meno direktorius John Romita, Sr., kuris suprojektavo veikėją, pirmąkart jį nupiešė Herb Trimpe. Vėlesniuose komiksuose Ernis prisijungia prie X-Men'ų „Visi nauji, visi skirtingi“ (*All New, All Different*) pirmajame X-Men komiksų numeryje 1975 m. gegužę. Gimė kaip James Howlett ir dažniau žinomas kaip **Loganas**. is priklausė kelioms komandoms: X-Menai ir Naujieji Keršytojai. Jis laikomas vienu mėgiamiausiu Marvel komiksų herojumi.

## Biografija
James Howlett, antrasis John ir Elizabeth Howlett sūnus, gimė 1882 m. Albertoje, Kanadoje. Vaikas jis buvo bailus ir ligotas. Po to, kai James’o akivaizdoje nužudomas jo tėvas, jam pirmą kartą pasirodo nagai iš rankų ir jis nužudo savo tėvo žudiką. Po to įvykio nusižudo jo motina, o pats James’as su savo aukle Rose pabėga iš tos vietovės, kadangi buvo apkaltinti žmogžudyste. Jie pabėga į Britų Kolumbiją ir įsidarbina kasykloje. Ten, norint paslėpti pėdsakus, James’as pristatomas kaip Loganas. Bėgant laikui Loganas tampa vis stipresnis ir grubesnis, o jo mutanto gebėjimai vis ryškėja. Priverstas kovoti prieš savo seną priešą – „Šunį“ Loganą, jis netyčia nužudo Rose ir pabėga iš tos vietovės. 1988 m. išleisti jam dedikuoti komiksai, o vėliau jis tapo ir pagrindiniu veikėju X-Men kiekvienoje serijoje, televizijos serialuose, vaizdo žaidimuose, filmuose.

Suaugęs Loganas daug keliauja, dalyvauja abiejuose Pasauliniuose karuose. Antrajame pasauliniame kare jis vienu metu dirba su Kapitonu Amerika.

Vėliau prieš savo valią jam tenka dalyvauti projektuose „Komanda X“ ir „Ginklas X“, kurio metu metu jo skeletas padengiamas adamantu.

Galiausiai jis prisijungia prie X-Menų komandos.

## Galios ir sugebėjimai

Ernis – James Howlett žinomas dar kaip Loganas, mutantas, turintis gyvūno jutimus, padidintas fizines jėgas, išlendančius kaulinius nagus, greita sugijimą, kuris leidžia greitai pagyti praktiškai po bet kokio sužalojimo, ligos ar toksino, tai jam taip pat leidžia ilgiau gyventi ir nesenti. Dėl greito gijimo savybės jis buvo panaudotas Ginklo X programoje (*Weapon X*), kur jo kaulai buvo pakeisti nesunaikinamu metalu adamantiumu. Jis yra taip pat artimos kovos ir karinių menų meistras. Pradžioje Ernis buvo nusiteikęs prieš teisėsaugą ir didvyrius, kurie atsirado Amerikos populiariojoje kultūroje po Vietnamo karo. Jis noriai naudodavo mirtiną jėgą ir prigimtį, todėl tapo vienu populiariausiu X-Men'ų serijos veikėju.

## Kita medija
Ernis yra vienas tų nedaugelio veikėjų, kuris yra vienas pagrindinių veikėjų kiekvienoje X-Menų adaptacijoje: animaciniuose serialuose, vaizdo žaidimuose, vaidybiniuose filmuose. 20th Century Fox išleistoje filmų serijoje jo vaidmenį atliko Hugh Jackman. Taip pat yra žaidimas, kuriame jis yra pagrindinis veikėjas – „X2: Wolverine’s Revenge“.

2009 m. gegužę išleistas filmas „X-Men Origins: Wolverine“, kuriame pagrindinį Ernio vaidmenį atlieka aktorius Hugh Jackman'as.
Butėnai (Kupiškis)

**Butėnai** – kaimas Kupiškio rajono savivaldybėje, 4 km į šiaurės rytus nuo Šimonių, 16 km į pietryčius nuo Kupiškio.

## Istorija

Spėjama, kad kaimas susiformavo Valakų reformos metu. XVII a. priklausė Pienionių seniūnijos Šernupių vaivadijai. Per Šiaurės karą ir 1709–1710 m. marą kaimas sunyko.

1784 m. apylinkės minimos kaip Čartoriskių valdos, o 1795 m. jau gyveno 15 valstiečių. 1861–1915 m. priklausė Ukmergės apskrities Puponių valsčiui, 1919–1946 m. – Panevėžio apskrities Šimonių valsčiui.

1921–1928 m. Marcelino Gudo namuose veikė Juodpėnų pradinė mokykla. 1947 m. vl atidaryta mokykla.

II pasaulinio karo pabaigoje daug kaimo gyventojų pasitraukė į partizanų gretas.

1949 m. kovo 17 d. įkurtas kolūkis „Šviesioji ateitis“ ir netrukus su dar dviem sujungtas į I. Mičiurino kolūkį. Būtėnuose buvo jo centras (kolūkio centrinė gyvenvietė). Nuo 8-ojo dešimtmečio priklausė Šimonių kolūkiui.

## Gyventojai

Šaltinis: 

## Šaltiniai
Bugailiškiai

**Bugailiškiai** – kaimas Kupiškio rajono savivaldybėje, 7 km į rytus nuo Šimonių, 10 km į šiaurės vakarus nuo Svėdasų, prie Adomynės–Šimonių kelio. Į šiaurės vakarus yra Bugailiškių piliakalnis.

## Etimologija

Spėjama, kad kaimo pavadinimas yra asmenvardinis vietovardis, kilęs nuo asmenvardžio *Bugailiškis*.

## Istorija

Spėjama, jog kaimas susiformavo Valakų reformos metu, XVII–XVIII a. priklausė Pienionių seniūnijai, Šernupių vaivadijai. Vėliau priskirtas Šimonių valstybiniam dvarui, 1861–1915 m. priklausė Ukmergės apskrities Puponių valsčiui, 1919–1946 – Panevėžio apskrities Šimonių valsčiui.

1950 m. sausio 19 d. kaime įkurtas „Šešiakalnio“ kolūkiui, vėliau sujungtas su „Ąžuolu“ ir „Auksine varpa“ į Bugailiškių kolūkį. Galiausiai 8-ame dešimtmetyje prijungtas prie Adomynės kolūkio.

1920 m. Bugailiškiuose atidaryta pradinė mokykla, 1938 m. pastatytas atskiras mokyklos pastatas.

## Gyventojai

Šaltinis: 

### Žymūs žmonės
* Bugailiškiuose gimė dailininkas Ignas Šlapelis.

## Šaltiniai
Girsteikiai

**Girsteikiai** – kaimas Kupiškio rajono savivaldybėje, 3 km į pietryčius nuo Kupreliškio, 4 km į šiaurę nuo Alizavos, 22 km į šiaurę nuo Kupiškio, Pyvesos dešiniajame krante.

## Istorija

Minimas XVI–XVII a. Biržų Radvilų archyvų registruose, 1645 m. pažymėtas Biržų kunigaikštystės plane, priklausė Radviloms. 1861–1919 m. priklausė Panevėžio apskrities Čypėnų valsčiui, 1919–1947 m. – Biržų apskrities Vabalninko valsčiui.

1949 m. įkurtas Girsteikių kolūkis, vėliau sujungtas su Žadeikių ir Muntvydų kolūkiais, o nuo 1975 m. priklausė Alizavos kolūkiui.

Trumpai veikė 1917 m. įkurta mokykla, 1927 m. atidaryta iš naujo ir dirbo iki 1978 m.

## Gyventojai

### Žymūs žmonės
* Kaime gimė kariškis, Sovietų Rusijos Juodosios jūros laivyno prokuroras Povilas Voiteka (*Voiteko Pavel Stanislavovič*, 1894–1945), Stalino represijų 1938 metais nuteistas 15 metų ir mirė Norilsko lageryje.

## Šaltiniai
Niujorko Rangers

**Niujorko „Rangers“** – () NHL Rytų konferencijos, Atlanto pogrupio ledo ritulio komanda iš Niujorko, JAV.

## Istorija

Komanda įsikūrė 1925 m. Niujorke.

## Sezonai

## Nuorodos

*Oficiali klubo svetainė
Cantharellus infundibuliformis

***Cantharellus infundibuliformis*** – voveraičių (*Cantharellus*) genties grybų rūšis.

Kepurėlė mėsinga, iš pradžių iškili, vidury su nedideliu įdubimu, kuris galiausiai įgauna gilaus piltuvėlio formą, kraštai skiltėti arba banguoti. Luobelę dengia smulkūs žvyneliai. Kepurėlė būna pilkai ruda arba gelsvai pilka.
Kotas ilgas, cilindriškas, iš dalies išilgai įlenktas arba suspaustas.
Lakšteliai šakoti, sujungti skersinėmis gijelėmis, nuaugę kotu žemyn. Iš pradžių būna geltono, vėliau - pilko atspalvio.
Trama plona, be jokio ypatingo kvapo, švelnaus skonio.
Auga liepos - lapkričio mėnesiais, dažniausiai drėgnose spygliuočių miškų vietose, nors sutinkamas ir lapuočių miškuose.

Grybas yra valgomas, tačiau dėl savo kietos tramos nelabai vertinamas.

## Literatūra
**GRYBAI**, Etorė Bielis, Mūsų knyga, 2004, ISBN 9955-573-65-1, p. 178
Norkys Batista

**Norkys Yelitza Batista Villarroel** (g. 1977 m. rugpjūčio 30 d. Karakase) – Venesuelos modelis ir aktorė.

Jos vyras yra Leonardo Luttinger. Turi sūnų, Sebastian Luttinger Batista (g. 2006 m. sausio 20 d.)

Norkys dalyvavo "Miss Venesuela" grožio konkurse (užėmė 2 vietą).

## Filmografija

* *[[La Trepadora]] (2008)*
* *[[Amor a palos]]* (2005)
* *Estrambotica Anastasia* (2004)
* *Mi gorda bella* (2002)
* *Juana la virgen* (2002)
* *13 segundos (2007)*

## Nuorodos
* Oficiali svetainė
Bičių pikis

**Bičių pikis** (**propolis**, **bičių klijai**) – lipni, tirštos konsistencijos medžiaga, kurią bitės darbininkės renka nuo augalų.

Bitės aptepa pikiu avilio sieneles, užkamšo plyšius. Pikis yra kartus, malonaus specifinio aromato. Cheminė sandara paprastai sudėtinga ir galutinai neištirta. Manoma, kad pikis susidaręs iš augalinių dervų, eterinių aliejų ir vaško. Jame yra daugiau nei 11 cheminių elementų (vario, mangano, cinko, kobalto, bario, titano, nikelio, chromo ir kt.).

Pikis naikina bakterijas ir virusus, stimuliuoja audinių regeneraciją, mažina skausmus, stabdo uždegimus, naikina grybelius, dedervines ir kt.
Bičių pienelis

**Bičių pienelis** – bičių priekinių žandų ir ryklės liaukų skystis, kuriuo maitinamas bičių motinos vikšrelis. Bičių pienelis – baltos spalvos drebučių masė, specifinio kvapo ir aitriai rūgštaus skonio. Jo cheminė sudėtis iki šiol nėra pakankamai ištirta. Pienelyje yra vandens, baltymų, lipidų, angliavandenių, maždaug 15 cheminių elementų, 22 aminorūgštys, 5 vitaminai, folinė rūgštis, fermentai, hormonai.
Ingrid Martz

**Íngrid Martz** (g. 1979 m. rugsėjo 17 d. Meksike) – Meksikos aktorė.

Ji taip pat filmavosi muzikiniuose klipuose. Ingrid yra susižadėjusi su aktoriaus Guy Ecker sūnumi John Michael Ecker, kuris taip pat siekia tapti aktorium. Ingrid Martz taip pat pozavo FHM viršeliui.
Ingrid studijavo vaidybą El Centro de Capacitación Artística de Televisa (CEA). Ji yra pasakius kad niekada nesiruošia dainuoti, nors praeityje turėjo kelis pasiūlymus.

## Filmografija
* *La que no podía amar (2011-2012)* : Daniela "Dany" Gutiérrez
* *Heridas de amor (2006)*
* *Tormenta el en Paraiso (2007)*
* *El Amor No Tiene Precio (2005)*
* *Rubi (2004)*
* *Preciosa (1998)*
* *El Derecho de Nacer (2001)*
* *Amor Real (2003)*
* *Pablo y Andrea (2005)*
* *Carita de angel (2000)*
* *Asi del Precipicio (2005)*
* *Angel caido (2008)*
* *Objetos perdidos (2007)*
* *Mujeres Engañadas(1999)*
* *El Juego de la Vida (2001)*
* *Amarte es Mi Pecado (2003)*

## TV laidos
 

* *VidaTv (2004)*
* *Big Brother VIP: México (2004)*

## Nuorodos

* esmas.com 
* fhm.com.mx

http://laeskinakaliente.blogspot.com/2008/08/ingrid-martz-sesual-para-revista-h-toda.html
Pyvesa

**Pyvesa** – upė šiaurės Lietuvoje; dešinysis Mūšos intakas. Prasideda Biržų rajone, 10 km į šiaurės vakarus nuo Pandėlio, prie Skiltuvų kaimo. Teka į pietvakarius Kupiškio rajonu, toliau Panevėžio rajone prateka Žaliąją girią, pasuka į šiaurės vakarus ir teka Pasvalio rajonu. Įteka į Mūšą 48 km nuo jos žiočių, 4 km į šiaurės rytus nuo Pasvalio, tuoj už Lėvens žiočių.

Intakai:
* dešinieji – Apštėlė, Žąsinytis, Pečiupys, Vėjūnytė, Smardonė, Orija, Karautis, Vingrys, Krinčinas, Vidubala;
* kairieji – Vainupis, Skaistė, Užys, Pagrįstinė, Kapupis, Žvikė, Didžprūdis, Duorupis, Liūgas, Muselė, Vorupis, Visgailis, Žvilna, Gudas, Dvėsienė.

Upės slėnis 500–600 m pločio. Krantų aukštis 0,7-1,5 m, salpos plotis 200–300 m. Vaga pirmuosius 50 km sureguliuota. Vagos vidutinis plotis 5-10 m, didžiausias – 20 m. Upės vidutinis nuolydis mažas (65 cm/km). Srovės greitis vasarą ~0,1 m/s, pavasarį 1,5 m/s. Vaga užželianti vandens augmenija. Upės nuplukdomas vandens kiekis per metus pasiskirsto taip: pavasarį 59 %, vasarą 5 %, rudenį 13 %, žiemą 23 %. Pavasario potvynis trunka 20-30 d., jo metu vandens lygis pakyla 1-2 m, kartais 2,5 m, o žemupyje iki 3 m (dėl Mūšos patvankos). Pyvesos debitas ties Žadeikiais (12 km nuo žiočių): vidutinis 2,82 m³/s, didžiausias 86,3 m³/s, mažiausias vasarą 0,1 m³/s, mažiausias žiemą 0,038 m³/s.

Žymesni tiltai: Papyvesių tiltas (inžinerinis paveldas), Papyvesių pėsčiųjų tiltas.

Didesnės gyvenvietės prie Pyvesos: Žadeikiai, Alizava, Bakšėnai, Antašava, Sodeliai, Stumbriškis, Moliūnai, Rinkūnai, Žadeikiai, Papyvesiai. Upė įeina į Prūsgalės geomorfologinį, Žaliosios girios botaninį-zoologinį, Pyvesos hidrografinį draustinius.

## Pavadinimo kilmė

Pyvesos pavadinimo šaknis *pyv-* siejama su sanskrito žodžiu *pīvas-a* – riebus, išbrinkęs, ištvinęs, prisipildęs, pilvotas; slavų kalbos žodžiu *pivo* – alus; lietuvių kalbos žodžiu *pyti* – tižti, kiek patvinti.

## Šaltiniai
Turkmėnijos ekonomika

Pagrindinės **[[Turkmėnija|Turkmėnijos]] ekonomikos** šakos yra medvilnės auginimas, dujų ir naftos gavyba. Taip pat klajokliai iki šiol verčiasi gyvulininkyste.

Žlugus Tarybų Sąjungai, Turkmėnija, kaip ir kitos buvusios Tarybų Sąjungos respublikos, ėmėsi savo ūkio pertvarkymų. Tačiau privatizacija vyksta lėtai, vis dar dominuoja valstybinis sektorius. Lėtai įgyvendinamos reformos, kurios padidintų ūkio našumą.

Turkmėnijos ekonomikai padėjo kylančios žaliavų, ypač gamtinių dujų kainos.

## Pagrindiniai ekonomikos rodikliai

Bendrasis vidaus produktas (pagal valiutos kursą) – 15,18 mlrd. JAV dolerių (2006 m. įvertis)

Bendrasis vidaus produktas (pagal perkamąją galią) – 42,84 mlrd. JAV dolerių (2006 m. įvertis)

Realus BVP augimas:
* 6 % pagal TVF (2006 m. įvertis)
* 21,4 % pagal Turkmėnistano vyriausybę (šie duomenys dažnai laikomi mažiau patikimais) (2006 m.)

BVP vienam gyventojui (pagal perkamąją galią) – 8500 JAV dolerių (2006 m. įvertis)

Darbo jėgą sudaro 2,32 milijono žmonių. Bedarbystė yra 60 %. Žemės ūkyje dirba 48,2 %, pramonėje – 13,8 %, paslaugų sektoriuje – 37 % darbo jėgos.

Valstybės biudžetas:
* Įplaukos – 1,434 mlrd. JAV dolerių (2006 m. įvertis)
* Išlaidos – 1,386 mlrd. JAV dolerių (2006 m. įvertis)

## Šaltiniai

## Nuorodos

CIA – The World Fact Book – Turkmenistan – Economy
Kate Moss

**Katherine Ann Moss** (g. 1974 m. sausio 16 d.) – Anglijos supermodelis ir drabužių dizainerė, kurianti liniją Topshopui. Ji yra pasirodžiusi ant daugiau nei 300 žurnalų viršelių.

## Asmeninis gyvenimas
Ji susitikinėjo su Mario Serrenti ir Johnny Depp. Johnny Depp prisiminimui jai padovanojo prabangų BMW ir deimantų vėrinį, kurį vėliau iš jos pavogė vagys. Ji turi dukrelę Lila Grace. Neseniai Kate Moss išssikyrė su skandalinguoju draugu Pete Doherty. Kate nusipirko nedidelį dvarą ir apsitvėrė jį aukšta tvora.

## Nuorodos
* katemosstopshop.com
Daršiškiai

**Daršiškiai** – kaimas Kupiškio rajono savivaldybėje, 1 km į vakarus nuo Antašavos, 8 km į pietus nuo Vabalninko, 14 km į šiaurės vakarus nuo Kupiškio, Pyvesos dešiniajame krante.

## Istorija

Kaimas minimas nuo XVI a. vidurio, priklausė Upytės karališkojo valsčiaus Nemėnų vaivadijai. Nuo amžiaus pabaigos priklausė Vabalninko seniūnijos Mažuknėnų vaivadijai. Smarkiai nukentėjo Šiaurės karo ir 1709–1710 m. maro metu.

1869–1915 m. priklausė Panevėžio apskrities Stumbriškio valsčiui, buvo seniūnijos centras. 1919–1947 m. priklausė Biržų apskrities Vabalninko valsčiui, 1947–1950 m. – Kupiškio apskrities Geležių valsčiui, vėliau – Antašavos apylinkei.

Daršiškių gyventojai aktyviai rėmė 1863 m. sukilėlius, ties juo 1863 m. lapkričio 11 d. įvyko Eliziejaus Liudkevičiaus vadovaujamų sukilėlių susirėmimas su caro kariuomene. Kautynių vieta Kutgirio miške pažymėta memorialiniu ženklu.

Po II pasaulinio karo apylinkėse partizanavo Juozas ir Povilas Karobliai.

1949 m. gegužės 19 d. įkurtas „Žalgirio“ kolūkis.

1910 m. Daršiškiuose atidaryta pradinė mokykla, 1913 m. jai pastatyti nauji mediniai namai. Vienu iš mokyklos mokytoju trumpai buvo ir fizikas Povilas Brazdžiūnas. Veikė iki 1962 m.

## Gyventojai

## Šaltiniai
Natalia Streignard

**Natalia Martínez Streignard** (g. 1970 m. rugsėjo 9 d. Madride) – Venesuelos aktorė.

Jos motina yra argentinietė, tėvas vokietis.
Kai jai buvo treji, tėvai persikėlė gyventi į Venesuelą.
Natalia dalyvavo Miss Venesuelos konkurse ir tapo finaliste.
Jos aktorės karjera prasidėjo 1992 m.
Natalia buvo ištekėjusi (1999-2006) už kubiečių aktoriaus Mario Cimarro. Dabar ji ištekėjusi už italų verslininko Donato Calandriello ir turi 3 vaikus. 

## Filmografija
* *Pedacito de cielo* (1993 m.)
*Tu - mano gyvenimas (2000)
*Soledada (2001)
* Storulė Valentina (2002)
* Audra (2005)
* Pirmyn, Anita! (2004)
*Audra (2005)
*Priesaika (2008)

## Nuorodos
* imdb.com
Kroatijos taurė

**Kroatijos taurė** - Kroatijoje organizuojamos įvairių sporto šakų varžybos:
* Kroatijos futbolo taurė;
* Kroatijos krepšinio taurė (Krešimir Ćosić taurė).
Superettan

**Superettan** (švediškai „super pirmasis“) – antrasis Švedijos futbolo sistemos lygmuo. Dvi aukščiausias vietas užėmusios komandos gauna teisę žaisti Allsvenskan lygoje, o dvi žemiausias vietas užėmusios komandos nukrenta į Švedijos pirmąjį divizioną.

## Istorija

Dabartinė lyga buvo įkurta 2000 m., iki tol 2-ąja futbolo sistemos pakopa buvo I divizionas. 2016 m. lygoje varžėsi 16 komandų.

## Čempionai

* 2000 – Djurgarden Stockholm
* 2001 – FF Kalmar
* 2002 – Oster Vaxjo
* 2003 – FF Kalmar
* 2004 – Hacken Goteborg
* 2005 – AIK Solna
* 2006 – FF Trelleborg
* 2007 – IFK Norrkoping
* 2008 – Orgryte Goteborg
* 2009 – AIF Mjallby
* 2010 – Syrianska Sodertalje
* 2011 – FF Atvidaberg
* 2012 – Oster Vaxjo
* 2013 – FF Falkenberg
* 2014 – Hammarby Stockholm
* 2015 – Sodra Jonkoping
* 2016 – Sirius Uppsala
* 2017 – Brommapojkarna Stockholm
* 2018 – IF Helsingborg
* 2019 – AIF Mjallby
* 2020 – BK Halmstad
* 2021 – IFK Varnamo
* 2022 – Brommapojkarna Stockholm
* 2023 – SK Vasteras
* 2024 – IF Degerfors
* 2025 – Västerås SK


## Taip pat skaitykite
* Allsvenskan
* Ettan
* Damallsvenskan
* Elitettan

## Nuorodos

*  (švedų kalba)
* Federacijos informacija 
* Vindere af Superettan (Foot.dk)
* Superettan (Soccerway.com)
Čekoslovakijos futbolo taurė

**Čekoslovakijos futbolo taurė** (, ) – pagrindinis Čekoslovakijos futbolo atkrintamųjų varžybų turnyras, vykęs 1960–1993 m. Taurės laimėtojai patekdavo į UEFA taurių taurės turnyrą.

## Istorija

Neoficialiai vyko nuo 1950 m., 1955–1960 m. taurė vadinosi Spartakiados taure (). Oficialiai įsteigta 1960 m. 1961 ir 1970–1993 m. finale susitikdavo  ir  laimėtojai.

## Titulai

Per 1961–1993 m. Čekoslovakijos taurę yra laimėjusios 9 komandos, tarp kurių sėkmingiausios – „Dukla“ ir „Sparta“ (po 8 kartus).

|-
| Dukla Praha || 8 || 1961, 1965, 1966, 1969, 1981, 1983, 1985, 1990
|-
| Sparta Praha || 8 || 1964, 1972, 1976, 1980, 1984, 1988, 1989, 1992
|-
| Slovan Bratislava || 5 || 1962, 1963, 1968, 1974, 1982
|-
| Spartak Trnava || 4 || 1967, 1971, 1975, 1986
|-
| Banik Ostrava || 3 || 1973, 1978, 1991
|-
| Lokomotiva Kosice || 2 || 1977, 1979
|-
| TJ Gottwaldov || 1 || 1970
|-
| DAC Dunajska Streda || 1 || 1987
|-
| FC Kosice || 1 || 1993
|}

## Finalai

|-
|  || Dukla Praha || Dynamo Zilina || 3-0
|-
|  || Slovan Bratislava || Dukla Praha || 1-1 ir 4-1
|-
|  || Slovan Bratislava || Dynamo Praha || 0-0 ir 9-0
|-
|  || Spartak Sokolovo || VSS Kosice || 4-1
|-
|  || Dukla Praha || Slovan Bratislava || 0-0 (baud. 5-3)
|-
|  || Dukla Praha || Tatran Presov || 2-1 ir 4-0
|-
|  || Spartak Trnava || Sparta Praha || 2-4 ir 2-0 (baud. 5-4)
|-
|  || Slovan Bratislava || Dukla Praha || 0-1 ir 2-0
|-
|  || Dukla Praha || VCHZ Pardubice || 1-1 ir 1-0
|-
|  || TJ Gottwaldov || Slovan Bratislava || 3-3 ir 0-0 (baud. 4-3)
|-
|  || Spartak Trnava || Skoda Plzen || 2-1 ir 5-1
|-
|  || Sparta Praha || Slovan Bratislava || 0-1 ir 4-3 (baud. 4-3)
|-
|  || Banik Ostrava || VSS Kosice || 1-2 ir 3-1
|-
|  || Slovan Bratislava || Slavia Praha || 0-1 ir 1-0 (baud. 4-3)
|-
|  || Spartak Trnava || Sparta Praha || 3-1 ir 1-0
|-
|  || Sparta Praha || Slovan Bratislava || 3-2 ir 1-0
|-
|  || Lokomotiva Kosice || SU Teplice || 2-1
|-
|  || Banik Ostrava || Jednota Trencin || 1-0
|-
|  || Lokomotiva Kosice || Banik Ostrava || 2-1
|-
|  || Sparta Praha || ZTS Kosice || 2-0
|-
|  || Dukla Praha || Dukla Banska Bystrica || 4-1
|-
|  || Slovan Bratislava || Bohemians 1905 Praha || 0-0 (baud. 4-2)
|-
|  || Dukla Praha || Slovan Bratislava || 2-1
|-
|  || Sparta Praha || Inter Bratislava || 4-2
|-
|  || Dukla Praha || Lokomotiva Kosice || 3-2
|-
|  || Spartak Trnava || Sparta Praha || 1-1 (baud. 4-3)
|-
|  || DAC Dunajska Streda || Sparta Praha || 0-0 (baud. 3-2)
|-
|  || Sparta Praha || Inter Bratislava || 2-0
|-
|  || Sparta Praha || Slovan Bratislava || 3-0
|-
|  || Dukla Praha || Inter Bratislava || 1-1 (baud. 5-4)
|-
|  || Banik Ostrava || Spartak Trnava || 6-1
|-
|  || Sparta Praha || Tatran Presov || 2-1
|-
|  || FC Kosice || Sparta Praha || 5-1
|}


## Nuorodos
* Rsss.org
** Czechoslovakia - List of Cup Finals
** Czechoslovakia Cup Full Results 1980-1993
* Samtlige pokalfinaler fra Czekoslovakiet / Tjekkiet (Foot.dk)
Duorpiai

**Duorpiai** – kaimas Kupiškio rajono savivaldybėje, 2 km į pietryčius nuo Antašavos, 11 km į šiaurės vakarus nuo Kupiškio, prie kelio . Pro kaimą teka Duorupis.

## Istorija

Nuo 1681 m. vietovė minima Palėvenės bažnyčios metrikų knygose, 1690 m. kaimas priklausė Kristupui Norkevičiui, o XVIII a. vadintas tiesiog bajorkaimiu. 1789 m. priklausė Juozapui Ciemnolonskiui, Norkevičiui ir A. Komarui, vėliau – Juozapui Komarui.

1861–1915 m. priklausė Ukmergės apskrities Kupiškio valsčiui, 1919–1940 m. to paties valsčiaus Gyvakarų seniūnijai, 1940–1963 m. – apylinkei. 1954–1973 m. priklausė „Mūsų rytojaus“ kolūkiui, 1954–1973 m. – „Nemuno“, 1973–1991 m. – Antašavos kolūkiams.

## Gyventojai

Šaltinis: 

## Šaltiniai
Duorupis

**Duorupis** arba **Duorpis** – upelis Kupiškio rajone, 5,1 km ilgio. Pyvesos kairysis intakas. XVII a. dar vadintas **Garupiu**.

Prasideda ties Čiuladais, teka į šiaurę pro Duorpius ir ties Uoginiais įteka į Pyvesą 62,1 km nuo jos žiočių

Upėvardžio šaknis *duor-* kildinama iš  („drevė, drevėtas medis, skylė“).

## Šaltiniai
Vašingtono Capitals

**Vašingtono „Capitals“** – () NHL Rytų konferencijos Pietryčių pogrupio ledo ritulio komanda iš Vašingtono, JAV.

## Istorija

1974 m. Vašingtono „Capitals“ prisijungė prie NHL, nes ji plėtė savo lygą.

## Sezonai

## Nuorodos

*Oficiali klubo svetainė
Salvadoro herbas

**Salvadoro herbas** – vienas oficialių Salvadoro Respublikos simbolių. Panašus į herbinį antspaudą, kurio centre trikampis auksine briauna. Jame pavaizduoti penki ugnikalniai iškylantys iš jūros. Virš ugnikalnių ant auksinės lazdos – raudona frygų kepurė, apsupta saulės spinduliais, kuriuose puslankiu – įrašas: *15 SEPTIEMBRE DE 1821* (). Trikampio viršuje – vaivorykštė. Už trikampio pavaizduotos penkios Jungtinės Centrinės Amerikos Provincijos vėliavos. Po trikampiu – devizas: *DIO UNION LIBERTAD* (). Apačioje, puslankiu, perrišta mėlyna juostele, lauramedžio šakelių girlianda, kurios 14 dalių simbolizuoja Salvadoro departamentus. Aplink visą kompoziciją auksinis užrašas: *REPUBLICA DE EL SALVADOR EN LA AMERICA CENTRAL* ().

Herbas įteisintas ir naudojamas nuo 1912 m. rugsėjo 15 d.

## Šaltiniai
Niujorko Islanders

**Niujorko „Islanders“** – () NHL Rytų konferencijos Atlanto pogrupio ledo ritulio komanda iš Niujorko, Long Ailendo, JAV.

## Istorija

Komanda įsikūrė 1972 m. Niujorke ir pradėjo žaisti WHA lygoje.

## Sezonai

## Nuorodos

*Oficiali klubo svetainė
Žygaičių herbas

**Žygaičių herbas** – pagrindinis Žygaičių miestelio ir Žygaičių seniūnijos (Tauragės rajono savivaldybė) heraldinis simbolis.

## Aprašas

Mėlyname skydo lauke sukryžiuoti auksinis raktas ir sidabrinis kalavijas auksiniais skersiniu ir buožele. Apverstas raktas (galvute su barzdele aukštyn ir priekin) eina iš dešinio viršutinio heraldinio kampo į kairį apatinį, o kalavijas – iš kairiojo viršutinio kampo į dešinį apatinį.

## Simbolika

Mobiliosios figūros susijusios su Žygaičių šv. apaštalų Petro ir Pauliaus bažnyčia – raktas simbolizuoja šv. Petrą, o kalavijas – šv. Paulių. Auksinė rakto ir sidabrinė kalavijo spalvos paimtos iš šių atributų vaizdavimo tradicijų, o mėlyna skydo lauko spalva, paprastai reiškianti orą ir dangų, pasirinkta kaip labiausiai tinkama šventųjų atributikai, be to, simbolizuoja ištikimybę, dievišką išmintį, sąžiningumą.

## Istorija

Herbą 2005 m. liepos 19 d. dekretu Nr. 389 patvirtino prezidentas Valdas Adamkus. Etalono autorius – Rolandas Rimkūnas.

## Šaltiniai
Salvadoro ginkluotosios pajėgos

**[[Salvadoras|Salvadoro]] ginkluotosios pajėgos** sukurtos 1840 m. Jas sudaro sausumos pajėgos, karinės oro pajėgos ir karinis jūrų laivynas.

Po išėjimo (1831 m.) iš Jungtinės Centrinės Amerikos Provincijų sudėties Salvadoro karinės pajėgos dalyvavo malšinant komunistinius sukilimus. 1969 m. dalyvavo taip vadinamame Futbolo kare prieš Hondūrą. Pilietinio karo metu 1980-1992 m., karinės pajėgos buvo remiamos JAV ginklais, bei atsiųstais instruktoriais. Po pilietinio karo buvo vykdoma demobilizacija, dėl kurios karinės pajėgos sumažėjo dvigubai.

Šaukiamasis amžius į karines pajėgas - 18 metų. Karinėms pajėgoms skiriama 5 % šalies BVP .

## Sudėtis

Salvadoro karines pajėgas sudaro:
* Sausumos kariuomenė
** 15 000 žmonių
* Karinės oro pajėgos
** 1 600 žmonių
** 21 karo lėktuvas
** 18 sraigtasparnių
* Karinis jūrų laivynas
** 1 100 žmonių
** 5 pakrantės apsaugos laivai

* Policija
** 12 000 žmonių.

## Taip pat skaitykite
* Atlakatlio batalionas

## Nuorodos
* Salvadoro karinės pajėgos

## Išnašos
Camera obscura

**Camera obscura** (, taip pat – **Pinhole**) – optinis įrenginys, naudotas dailininkų ir turėjęs įtakos fotografijos atsiradimui. Reiškinys, kuris padėjo sukurti *camera obscura*, tyrinėtas dar Modzi ir Aristotelio, tačiau pirmasis detalus prietaiso aprašas atsirado 1485 m., jo autorius – Leonardas da Vinčis.

Camera obscura – pro mažą skylutę įsiskverbianti šviesa ant visiškai tamsios patalpos sienos projektuoja apverstą vaizdą. Taip buvo atrastas fotografavimo būdas.

Šiais laikais Pinhole technika fotografai naudojasi tik dėl smalsumo, noro sukurti ypatingas meniškas nuotraukas. Jie gaminasi kameras iš kavos, arbatos, tabako dėžučių ar kitokių dėžių. Dėžėje pragręžiama skylutė, o į dėžės vidų dedama šviesai jautri medžiaga. Fotografuojant šiuo būdu vaizdas gali būti fiksuojamas (eksponuojamas) labai ilgai: minutę, valandą ar net parą.
Pitsbergo Penguins

**Pitsbergo „Penguins“** – () NHL Rytų konferencijos Atlanto pogrupio ledo ritulio komanda iš Pitsbergo (Pensilvanija, JAV).

## Istorija

Komanda įsikūrė 1967 m. Pitsberge, kai jis buvo apdovanotas vieta NHL lygoje.

## Sezonai
 

## Nuorodos

* Oficiali klubo svetainė
Romanas Romanovas

**Romanas Romanovas** (g. 1975 m. balandį Lietuvoje) – rusų kilmės vadybininkas, Škotijos futbolo klubo „Heart of Midlothian“ prezidentas (nuo 2005 m. spalio 31 d.), verslininko Vladimiro Romanovo sūnus. Vienos iš stambiausių projektavimo bendrovių Lietuvoje „Pramprojektas” akcininkas (6,01 % akcijų).

## Šaltiniai
Jacqueline Bracamontes

**Jacqueline Bracamontes van Hoorde** (g. 1979 m. gruodžio 23 d. Gvadalacharoje) – Meksikos aktorė ir modelis. Buvo išrinkta „Miss Meksika 2000“.

## Ankstyvasis gyvenimas

Jacqueline Bracamontes gimė 1979 m. gruodžio 23 d. Gvadalacharoje, Chaliske, Meksikoje, Jesus Bracamontes, buvusio populiarios Meksikos futbolo komandos Chivas Rayadas del Guadalajara trenerio, ir Jacqueline van Hoorde, belgų kilmės meksikietės, šeimoje. Ji yra vyriausia iš trijų vaikų, turi seserį Aliną ir brolį Jesus jaunesnįjį. Jos tėvas šiuo metu dirba futbolo analitiku ispanų-amerikiečių televizijos tinklui „Univision“.

## Karjera
 
2000 m. karūnuota „Mis Meksika“, Jacqueline nusprendė išbandyti savo jėgas televizijoje. Ji pradėjo savo karjerą vesdama loterijas ir specialias laidas, tokias kaip „Acafest“, „Premios TVyNovelas“ ir „Fiesta Mexicana“.

Būdama atsidavusia futbolo gerbėja, 2001 m. rugpjūtį ji tapo vieno Vision AM (Meksikos sporto radijas) šou vedėja. Vėliau televizijos tinklas „Univision“ ją pakvietė būti XVII pasaulio futbolo čempionato laidos vedėja ir korespondente. Kurį laiką ji dirbo ir su „Televisa Deportes“.

2003 m. Jacqueline gavo vaidmenį meksikiečių telenovelėje „Alegrijes y Rebujos“, kurią pastatė Rosy Ocampo. Po metų ji gavo Rubi vaidmenį seriale „Bloga mergaitė Rubi“, jame vaidino greta Barbaros Mori ir Eduardo Santamarina.

2006 m. Jacqueline gavo pirmąjį pagrindinį vaidmenį meksikiečių novelėje „Heridas de Amor“, greta Brazilijoje gimusio aktoriaus Guy Ecker. Ši muilo opera buvo transliuojama keliose šalyse.

2007 m. pavasarį nusifilmavo meniniame filme „Cuando Las Cosas Suceden“. Vėliau tais pačiais metais ji trumpam grįžo į pramoginę televiziją, vesti žaidimą „De Por Vida“, bet greit jis buvo nutrauktas.

2008 m., greta Jaime Camil, Jacqueline nusifilmavo komediniame Meksikos seriale „Naivuolė“.

2009 m. Jacqueline Bracamontes vaidino seriale „Likimo kerai“ (*Sortilegio*).

## Asmeninis gyvenimas
Jacqueline Bracamontes buvo siejama su aktoriumi Valentino Lanús, futbolo žvaigžde Francisco Fonseca ir aktoriumi Arturo Carmona. 2008–2009 m. Jacqueline draugavo su Fernando Schoenwald.

2011 m. susituokė su Meksikos lenktynininku Martin Fuentes. 2013 m. jiems gimė dvynukai, berniukas ir mergaitė, tačiau berniukas neišgyveno. Mergaitei duotas Jacqueline vardas. 2014 m. susilaukė dar vienos dukrelės, vardu Carolina.

## Filmografija

### Telenovelės
* *Sortilegio* (Likimo kerai) (2009) – Marija Chose – pagrindinė herojė
* *Las Tontas No Van al Cielo* (Naivuolė) (2008) – Kandi – pagrindinė herojė
* *La Fea Más Bella* (2006) – Magaly
* *Heridas de Amor* (Meilės žaizdos) (2006) – Miranda – pagrindinė herojė
* *Rubí* (Bloga mergaitė Rubi) (2004) – Maribel
* *Alegrijes y Rebujos* (2003) – Andželika – pagrindinė herojė
* *Entre el Amor y el Odio* (Tarp meilės ir neapykantos) (2002) – Leonela
* *Complices al Rescate* (2001) – Choselina

### Kinas
* *Cuando Las Cosas Suceden* (2007)

## Nuorodos
* Oficiali svetainė (ispanų k.)
* 

## Išnašos
Abu Abdalahas Alšeichas Mahometas ibn Jahija

**Abu Abdalahas Alšeichas Mahometas ibn Jahija** (*abū `abd allah aš-šayx muḥammad ben yaḥyā*, , g. nežinoma – m. 1504 m.) – nuo 1472 m. Vatasidų dinastijos Maroko sultonas. Mahometas Alšeichas buvo Jahijos ibn Abi Zakarijo brolis.

1459 m. sultonui Abdalchakui II Abu Mahometui įsakius išžudyti vizirio šeimą, gyvas liko tik Mahometas Alšeichas su broliu. Jie pabėgo į šalies šiaurę ir įsitvirtino Asiloje. Čia pradėjo rinkti armija, o 1471 m. Mahometas Alšeichas įžengė į Fesą ir paėmė valdžią į savo rankas. 1472 m. jis tapo pirmuoju Vatasidų dinastijos Maroko sultonu.

1471 m. Mahometas Alšeichas pasirašė taikos sutartį su Portugalija, pagal kurią pripažino Tanžero ir Asilos okupaciją. Nežiūrint į susitarimą, portugalai pasinaudoję šalies silpnumu paėmė į savo rankas visą Maroko Atlanto vandenyno pakrantės kontrolę. 1492 m. po Granados emyrato žlugimo į šalį plūstelėjo musulmonų pabėgėliai, kurie tėvynėje buvo persekiojami ir jėga verčiami priimti krikščionybę.

Ispanija 1497 m. užėmė Melilją.

## Nuorodos
* Istorinis žodynas ;
* Musulmonų vadovai.
Guy Ecker

**Guy Ecker** (g. 1959 m. vasario 9 d. San Paule, Brazilija) – meksikiečių aktorius.

Yra vedęs Estele Sainz ir turi du sūnus. Jo sūnus John Michael Ecker yra susižadėjęs su aktore Ingrid Martz, kuri kartu su Guy Ecker vaidino telenovelėje „Meilės žaizdos“.

## Filmografija

* *Heridas de amor (2006)*
* *Salomėja (2002)*
* *Las Vegas (2003)*

## Nuorodos
* http://www.guyecker.com/bio.html
Hardtopas

**Hardtopas** ( 'kietas viršus') – automobilio kėbulo tipas, turintis kietą stogą.

Iki XX a. 3 dešimtmečio pabaigos apie 90 % pasaulio automobilių buvo hardtopai su nuimamu stogu, tačiau 7-tą dešimtmetį ši kėbulo versija beveik išnyko. 4 dešimtmetį *[[Peugeot]]* pristatė naują kupė – kabrioleto tipo hardtopą, kurio stogo nebereikėjo nuimti, jis įsikeldavo į bagažinę. Kupė – kabrioletai buvo pradėję nykti 6-dešimtmečio pabaigoje, tačiau 1995 metais *[[Mitsubishi]]* pristatė *[[Mitsubishi 3000GT|Mitsubishi 3000GT Spyder]]* automobilį su gerokai patobulinta stogo atidarimo ir sulankstymo sistema, nuo automobilio pristatymo toks kėbulo tipas tampa vis populeresnis tarp Europos automobilių gamintojų. 5 dešimtmetį pradėjo populiarėti hardtopai be šoninių atramų, tokie automobiliai atrodė kaip kabrioletai su pakeltu stogu.
Larašas

**Larašas** (arab.: العرائش) – Maroko miestas (107 371 (2004 m.)) šiaurinėje šalies dalyje, Atlanto vandenyno pakrantėje, 86 km į pietus nuo Tanžero, Lukos upės deltoje. Larašas priklauso Maroko Tanžero-Tetuano regionui ir yra srities sostinė.

## Istorija
Miestą VII a. įkūrė arabai kairiajame Luksus upės krante netolo Romos imperijos miesto Liksus liekanų. Nuo 1471 m. Larašas priklausė Portugalijai. 1491 m. pastatyta tvirtovė vėliau tapo piratų citadele. 1610 m. Larašas priklausė Ispanijai, o 1689 m. sultonas Mulai Ismailas sugrąžino Larašą Marokui.

Nuo 1912 m. iki 1956 m. kovo 2 d. Larašas priklausė Ispanijai (Ispanijos Marokas).
 
## Nuorodos
* Larašas 

## Taip pat skaitykite
* Maroko istorija

## Išnašos
Catherine Siachoque

**Maria Alexandra Catherine Siachoque** (g. 1972 m. sausio 21 d. Bogotoje) – Kolumbijos aktorė. Jos vyras yra argentiniečių aktorius Miguel Varoni.

## Filmografija
* Mambo (1994)
* Sobrevivir (1995)
* La sombra del deseo (1996)
* Higuita: Sangre, Sudor y Lagrimas (1996)
* Hechizo (1997)
* Las Juanas (1997)
* La sombra del Arcoiris (1998)
* Tan cerca y tan lejos (1999)
* La guerra de las rosas (2000)
* Dykumos rožė/Amantes del Desierto (2001)
* Kerštas/La venganza (2002)
* Išmokysiu tave mylėti/Te voy a ensenar a querer (2004)
* Aistrų žemė/Tierra de Pasiones (2006)
* Svetimos nuodėmės/Pecados ajenos (2007)
* Sin senos no hay el paraiso (2008-2009)
* Kur dingo Eliza?/ Donde esta Eilsa? (2010)
* La casa de al lado(2011)
*Reina de corazones (2014)
* Sin senos no hay paraiso (2016-dabar)
*La Fan (2017)

## Nuorodos
* imdb.com
San Migelio ugnikalnis

**San Migelio ugnikalnis** () arba ***Čaparastikė*** (*Chaparrastique*) – ugnikalnis centrinėje Salvadoro dalyje, San Migelio departamente, 15 km į pietvakarius nuo San Migelio miesto. Vienas aktyviausių ugnikalnių Salvadore.

## Nuorodos
* Global Voulcanism Program. San Migelio ugnikalnis
Osvaldas Balakauskas

**Jonas Osvaldas Balakauskas** (1937 m. gruodžio 19 d. Miliūnų k., Ukmergės rajonas) – lietuvių kompozitorius, muzikos (kompozicijos) pedagogas.

## Išsilavinimas, dalykinė veikla
Osvaldas Balakauskas mokėsi Vilniaus pedagoginio instituto Muzikos fakultete (1957–1961 m.), Kijevo konservatorijoje, Boriso Liatošinskio klasėje studijavo kompoziciją (1964–1969 m.). Sajūdžio tarybos narys (1988–1992 m.), Lietuvos ambasadorius Prancūzijoje, Ispanijoje ir Portugalijoje, (reziduojantis Paryžiuje (1992–1994 m.), Lietuvos muzikos ir teatro akademijos Kompozicijos katedros vedėjas (1988–1992 ir 1994–2006 m.).

## Kūryba, jos bruožai

Osvaldas Balakauskas yra vienas iš nedaugelio šiuolaikinių Lietuvos kompozitorių, ambicingai plėtojančių originalią muzikos komponavimo sistemą. Kūrybinio kelio pradžioje studijuodamas Kijeve, Osvaldas Balakauskas bendravo su avangardistines idėjas puoselėjančiais Ukrainos kompozitoriais, susižavėjo K. Štokhauseno, P. Bulezo, J. Ksenakio ir ypač A. Veberno bei O. Mesiano kūryba.

Osvaldo Balakausko kompozicinei technikai būdingos 2 kryptys. Iš vienos pusės technika plėtojama
per specifinį serializmą, kai serija reguliuoja transpoziciją. Transpozicijos objektais gali tapti garsų grupė, akordas, akordų grupė, tam tikros dermės ar net jau sukomponuotos (stilistiškai atpažįstamos) muzikos fragmentas. Iš kitos pusės – per naująją diatoniką, eksploatuojant 8, 9, 10 ir 11 garsų diatonines sistemas ir jų vidinę struktūrą. Ši sistema išplėtota teorinėje Osvaldo Balakausko studijoje „Dodekatonika" (I dalis buvo išleista Krokuvos muzikos akademijoje).

Naująja harmonija (dažniausiai besiremianti oktatotiniais ir eneatoniniais modeliais) kuriamas ypatingas, intriguojantis garsinis „klimatas“, atpažįstamas kaip „Balakausko tonalumas". Griežtai organizuota garso aukščio sfera yra derinama su ritmo sistemomis, kildinamomis iš Blacherio teorijų.

## Apdovanojimai

* Lietuvos nacionalinė premija, 1996 m.
* Didžiojo Lietuvos kunigaikščio Gedimino III laipsnio ordinas, 1998 m.

## Nuorodos
* Osvaldas Balakauskas Muzikos informacijos ir leidybos centre, biografija, kūriniai, įrašai, nuotraukos 
* Straipsnis apie O. Balakauską  
* Interviu su O. Balakausku 

|-
San Salvadoro ugnikalnis

**San Salvadoro ugnikalnis** dar žinomas kaip ***Kecaltepekė*** () – stratovulkanas Salvadoro centrinėje dalyje, į šiaurės vakarus nuo sostinės San Salvadoro.
San Visentės ugnikalnis

**San Visentės ugnikalnis** (dar žinomas kaip  arba *Las Chiches*) – ugnikalnis esantis Salvadoro centrinėje dalyje, šalia Ilopango ežero, keliolika kilometrų į rytus nuo sostinės San Salvadoro.

Antras pagal aukštį Salvadoro ugnikalnis (pirmas Santa Ana).

## Nuorodos
* Global Volcanism Program. San Visentės ugnikalnis
Fukučijama

**Fukučijama** () – miestas Kioto prefektūroje, Japonijoje. Čia gyvena virš 80 tūkst. gyventojų.

Miestas įkurtas 1937 m. balandžio 1 d.

## Nuorodos
* Oficiali Fukučijamos svetainė (japonų k.)
Tojama

**Tojama** () – miestas Tojamos prefektūroje, Japonijoje. Prefektūros sostinė. Čia gyvena apie 421 tūkst. gyventojų.

Istoriškai Tojama buvo Ečiū žemės sostinė. Modernus miestas čia įkurtas 1889 m. balandžio 1 d.

## Miesto simboliai
Oficiali miesto gėlė – usnis, medis – japoninis skirpstulas.

## Sportas
* Kataller Toyama futbolo klubas;
* „Tojama“ stadionas, talpa 28 494.

## Nuorodos
* Oficiali Tojamos svetainė 
* Tojamos pilis
General Lee

**General Lee** – automobilis, kuriuo važinėjo Bo ir Lukas Hazardai telvizijos seriale bei filme „Hazardo ketvertukas“.

Automobilis yra gerai žinomas dėl gaudynių scenų ir įvairių įspūdingų triukų beveik kiekvienoje serialo serijoje. Automobilio pavadinimas kilo nuo Generolo Robert E. Lee.
Pipiliai

**Pipiliai** (*pipil*, sav. *nawat*) – indėnų tauta gyvenanti Salvadoro vakaruose ir aplinkinėse Gvatemalos srityse. Populiacija – virš 11 tūkst. žmonių. Kalba nahuatlių kalbos atmaina – pipilių kalba, dabar dauguma tik ispaniškai. Pagal tikybą – Romos katalikai.

Atsikėlę iš centrinės Meksikos, nors mitologija yra artimesnė majų mitologijai, nes majai yra artimiausi jų kaimynai.

## Kultūra

Dabartiniai pipiliai smarkiai akultūruoti, metisizavęsi ir susilieję su salvadoriečiais. Tradicinę kultūrą išlaikę nedaugelis (labiausiai išlaikę gyvenantys Isalko ir Pančimalko apylinkėse).

Verčiasi kapline-lydimine žemdirbyste (auginami kukurūzai, ankštiniai, ryžiai, soros, daržovės, vaisiai), gyvulininkyste (ožkos, avys, mulai, karvės), paukštininkyste, medžiokle, amatais (audimas rankinėmis staklėmis, pynimas, puodų lipdymas). Paplitęs samdomas darbas.

Pipilių šeima išplėstinė ir mažoji. Giminė vedama pagal tėvo liniją. Kaimuose renkama seniūnų taryba.

Kultūriškai artimi actekams. Išlaikę daug ikikrikščioniškos tikybos bruožų, tautosaką, apeigas (aukojimą vietų, derliaus dvasioms-globėjoms ir pan.), magiją, pranašavimus, senuosius šokius bei iš ispanų perimtas kostiumines dramas.

## Istorija

Pipilių tėvynė yra Centrinė Meksika, kur jie atsikėlė iš šiaurės drauge su kitomis nauatlių kalba kalbančiomis gentimis. Apie X a. pipiliai migravo į pietus palei dabartinės Meksikos ir Gvatemalos Ramiojo vandenyno pakrantes. Galiausiai jie apsigyveno teritorijoje, apimančioje Gvatemalos pietvakarinę ir Salvadoro vakarinę dalį. Pipilių kaimynai rytuose buvo cutuchiliai, šiaurėje – čorčiai, o rytuose – lenkai.

Pipiliai sudarė labiausiai į šiaurę nutolusią kultūrinio Mezoamerikos regiono – Centroamerikos – tautą. Su savimi jie atsinešė daug naujovių, būdingų Centrinei Meksikai ir toltekų kultūrai (pavyzdžiui, dievo Šipe Toteko kultą), bet vietoje labai daug perėmė iš majų.

Pipiliai sukūrė du stambius politinius darinius. Vienas jų buvo su sostine Iskintepekėje (dab. Gvatemalos teritorijoje), o kitas – Kuskatlane (Salvadoro teritorijoje).

1524 m. Pedro de Alvarado siekė užkariauti pipilius. Čia pasipriešino Kuskatlanas, vadovaujamas karvedžio Atlakatlio, ir laikėsi iki 1528 m. Galiausiai pipiliai buvo nukariauti, o jų sostinėse įkurti miestai Eskuintla ir San Salvadoras.

Gvatemalos pipiliai iki mūsų dienų visiškai išnyko, tuo tarpu Salvadore jie išlaikė kalbą, kultūrą bei tapatybę ir turi stiprią įtaką Salvadoro kultūrai.

## Nuorodos
* Pipilių kalba
Izeras (upė)

**Izeras** (, ) – upė Prancūzijos pietryčiuose, Ronos-Alpių regione; kairysis Ronos intakas. Išteka Alpėse, prie Izero slėnio kurorto. Teka daugiausia Alpių pašlaitėmis. Aukštupyje įrengta hidroelektrinės užtvanka. Žemupys laivuojamas.

Didžiausi intakai: Arli, Arkas, Drakas.

Izeras teka į pietvakarius per šiuos departamentus ir miestus: Bur Sen Morisas, Albervilis (Savoja), Grenoblis (Izeras), Romanas prie Izero (Dromas).

## Šaltiniai
Chrysler B platforma

**Chrysler B platform** buvo Chrysler kompanijos kurta automobilinė platforma skirta galiniais ratais varomiems automobiliams. Platfroma buvo gaminama tarp 1962 ir 1972 metų, vėliau Chrysler kompanijai nupirkus AMC, pavadinimas vėl buvo panaudotas platformai skirtai priekiniais ratais varomiems automobiliams gamintiems tarp 1988 ir 1992 metų.

## 1962–1979
Automobiliai naudoję B platformą:
* 1962 Dodge Dart
* 1962–1964 Dodge Polara
* 1962–1964 Plymouth Fury
* 1962–1964 Plymouth Savoy
* 1962–1970 Plymouth Belvedere
* 1963–1964 Dodge 220 (Kanadietiškas)
* 1963–1964 Dodge 330
* 1963–1964 Dodge 440
* 1965–1974 Plymouth Satellite
* 1965–1976 Dodge Coronet
* 1966–1978 Dodge Charger
* 1967–1971 Plymouth GTX
* 1968–1975 Plymouth Road Runner
* 1975–1978 Plymouth Fury
* 1975–1979 Chrysler Cordoba
* 1977–1978 Dodge Monaco
* 1978–1979 Dodge Magnum
* 1979 Chrysler 300

Platforma buvo galima penkiomis skirtingomis ratų bazėmis:
* 116 colių
** 1962 Dodge Dart
** 1962–1964 Dodge Polara
** 1962–1966 Plymouth universalai
** 1962–1970 Plymouth automobiliai (išskyrus universalus)
** 1963–1964 Dodge 220/330/440
* 115 colių
** 1971–1979 2-durų automobiliai
** 1975–1979 Chrysler Cordoba
* 117 colių
** 1965–1970 Dodge automobiliai
** 1967–1974 Plymouth universalai
** 1971–1974 Plymouth 4-durų automobiliai
* 117,5 colių
** 1975–1978 Plymouth ir Dodge 4-durų automobiliai ir universalai
* 118 colių
** 1971–1974 Dodge automobiliai

## 1988–1992
Automobiliai naudoję B platformą:
* 1988–1992 Eagle Premier
* 1990–1992 Dodge Monaco

## Taip pat skaitykite
* Chrysler platformos
Atlakatlio batalionas

**Atlakatlio batalionas** – elitinis Salvadoro ginkluotųjų pajėgų dalinys, gyvavęs nuo 1980 iki 1992 m.

Dalinys pradėtas formuoti 1980 metais kovai su partizanų pajėgomis Salvadoro pilietiniame kare. Formuoti dalinį padėjo JAV atsiųsti instruktoriai. Instruktažas vyko Panamoje. Pirmieji kariai į Salvadorą atvyko 1981 m.

Dalyvavo El Mazotės skerdynėse (1981 m.), kurios metu per reidą prieš partizanus bataliono kariai nužudė apie 900 civilių. Dalinys taip pat atsakingas už 6 jėzuitų kunigų, bei jų šeimininkės ir jos dukros nužudymą (1989 m.).

Po pietinio karo 1992 m. dalinys išformuotas.
Antonio Saca

**Antonio Saca** (pilnas , g. 1965 m. kovo 9 d., Usultane) – Salvadoro prezidentas nuo 2004 m. birželio 1 d. iki 2009 m. birželio 1 d.

Tėvai kilę iš Palestinos. Prieš tapdamas prezidentu dirbo žurnalistu. Rinkimuose dalyvavo nuo konservatyviojo Nacionalinio Respublikonų aljanso. Laimėjo rinkimus surinkęs 57.7 % (antroje vietoje Schafik Handal 35.6 %) ir pakeitė anksčiau prezidento pareigas ėjusį Francisco Flores Pérez.
Kazimieras Jelskis

**Kazimieras Jelskis** (1782–1867) – Lenkų-lietuvių skulptorius, gimęs skulptoriaus, drožėjo Karolio Jelskio šeimoje.

## Biografija
Skulptūros meno pradėjo mokytis pas tėvą, vėliau, 1801–1808 m. Vilniaus universitete tapybos pas Joną Rustemą, Pranciškų Smuglevičių, architektūros pas Mykolą Šulcą, skulptūros pas Andrė Le Breną. Tobulinosi Peterburgo dailės akademijoje. Nenorėdamas, kad Skulptūros katedra Vilniaus universitete būtų uždaryta, ėmėsi nemokamai dėstyti, kol po trejų metų buvo paskirtas atlyginimas. K. Jelskis kūrė portretinius biustus bei religines, mitologines, dekoratyvines kompozicijas. Kūryboje dominuoja klasicizmas.

## Darbai

Kūryboje vyrauja klasicizmo bruožai.

Suprojektavo ir pastatė Kraslavos (dab. Latvija) bažnyčios Šv. Donato koplyčios altorių (1801–1803). Lipdiniais dekoravo Vilniaus universiteto Kolonų salę (1817), restauravo Kauno rotušės (1838), Pažaislio vienuolyno bažnyčios(1839) lipdinius. Parengė Daugirdiškių dvaro rekonstrukcijos projektą (1854). Taip pat skulptūromis papuošė Vilniaus evangelikų reformatų bažnyčios frontoną ir stogą, tvarkė Trakų bazilikos Riomerių koplyčią ir kt.

## Šaltiniai

## Literatūra
* Rūta Janonienė. *Kazimieras Jelskis (1782-1867)*. Vilniaus dailės akademijos leidykla, 2003.
Širdies skersaruožis raumuo

**Širdies skersaruožis raumuo** – skersaruožio raumeninio audinio (*textus muscularis transversostriatus*) rūšis.

Širdies skersaruožį raumenį sudaro:
* raumeninis audinys, atliekantis širdies kontrakcinę funkciją
* pakitęs raumeninis audinys, sudarantis į širdies laidžiąją sistemą.

Nuo kitų skersaruožių raumenų širdies skersaruožis raumuo skiriasi tuo, kad:
* kitaip, nei skersaruožiai skeleto raumenys, širdies raumuo sudarytas iš ląstelių, sujungtų į tinklą specialiomis jungtimis;
* širdies skersaruožio raumens ląstelių branduoliai yra centre, o miofibrilės – periferijoje;
* širdies raumenyje yra labiau išsiplėtojusi *T* vamzdelių sistema.
Širdies skersaruožio raumens ląstelės (*kardiomiocitai*), besijungdamos vienos su kitais sudaro skaidulas, kurios prasideda nuo fibrozinio žiedo, tęsiasi iki širdies viršūnės ir grįžta atgal.
Popiežiaus abdikcija

**Popiežiaus abdikcija** Romos Katalikų Bažnyčios teisėje - Popiežiaus atsistatydinimas iš pareigų.

1294 m. Popiežius Celestinas V į kanonų teisę įtraukė teisę atsistatydinti iš popiežiaus pareigų ir pats ja pasinaudojo (po maždaug 5 mėnesių nuo išrinkimo Popiežiumi). Prieš išrinkimą jis buvo eremitas ir laikė save nevertu popiežystės.

Prieš popiežių Celestiną V buvo keli abdikcijos atvejai, tačiau tiksli informacija apie tai nėra išlikusi. Kai kurių mokslininkų nuomone, Popiežius Marcelinas atsistatydino 308 m., o popiežius Liberijus - 366 m., tačiau tai nėra tiksliai įrodyta. Keli kiti atvejai žinomi tiksliau. 1044 m. atsistatydino popiežius Benediktas IX, o 1046 m. Grigalius VI, kuri greičiausiai nepagrįstai buvo apkaltintas simonija.